26/01/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Modificación da listaxe definitiva de persoas admitidas e excluidas ao proceso selectivo para a cobertura de dez (10) prazas de administrativo/a de administración xeral (C1)

Por Resolución núm.3028/2022, do 18 de xaneiro, o Presidente da Deputación Provincial da Coruña, D. Eloy Manuel Lavadores Rabie, aproba a modificación da listaxe definitiva de persoas admitidas e excluídas ao proceso selectivo para a cobertura de dez (10) prazas de administrativo/a de administración xeral (C1): “Advertido erro na Resolución núm.48671/2021, do 16 de decembro, pola que se aproba a listaxe definitiva de persoas admitidas e excluídas ao proceso selectivo para a cobertura de dez (10) prazas de administrativo/a de administración xeral (C1), se nomea tribunal cualificador e se anuncia data, hora e lugar de realización do primeiro exercicio, Modificar a Resolución 48671/2021 no sentido seguinte: O texto definitivo da Resolución será, polo tanto, o seguinte: “Rematado o prazo de subsanación da listaxe provisional de persoas admitidas e excluídas ao proceso selectivo convocado por Resolución da Presidencia desta Deputación de 8 de abril de 2021 (BOE núm.90, do 15.04.2021) para a cobertura en propiedade, como persoal funcionario, de dez (10) prazas de administrativo/a de administración xeral (grupo C, subgrupo C1, escala de administración xeral, subescala administrativa) incluídas como prazas de acceso libre nas Ofertas de emprego público dos anos 2019 e 2021, e de conformidade co disposto na base sexta das Bases Xerais reguladoras dos procesos selectivos publicadas no BOP núm.14 do 22 de xaneiro do 2021, Primeiro.- Aprobar a listaxe definitiva de persoas admitidas e excluídas ao proceso selectivo. A listaxe de aspirantes admitidos/as atópase exposta na sede electrónica da Deputación Provincial da Coruña, como Anexo II á presente Resolución, no enlace: https://dacoruna.convoca. online/ Segundo.- Publicar no Anexo I desta Resolución a relación definitiva de aspirantes excluídos/as con indicación do motivo da exclusión en cada caso. Terceiro.- Nomear ao tribunal cualificador do proceso selectivo, que terá a seguinte composición: Cuarto.- Convocar aos aspirantes admitidos/as á realización do primeiro exercicio do proceso selectivo, que terá lugar o mércores 19 de xaneiro de 2022 no recinto EXPOCORUÑA (R/ Yasmina Maria Lijeron Lupascu,2 15008-A Coruña). Para evitar aglomeracións, as persoas admitidas deberán presentarse por quendas nas horas que de seguido se indican, comezando polo primeiro apelido da letra “S”, segundo o establecido na Resolución do 30 de xaneiro de 2020 da Consellería de Facenda pola que se fai público o resultado do sorteo ao que se refire o Regulamento de selección de persoal da administración da Comunidade Autónoma de Galicia: Non se realizará chamamento individual. No momento no que se realice a apertura das portas, deberáse acceder de forma ordenada na orde de presentación antedita, seguindo as indicacións do persoal da organización. Para axilizar a entrada, terán a man o seu DNI (ou documento fidedigno que acredite a súa identidade). No momento da identificación da persoa candidata pediráselle que retire a máscara o tempo imprescindible para comprobar a súa identidade. Quinto.- Protocolo de actuación no que se establecen medidas de prevención e control específicas para protexer a saúde de todas as persoas implicadas no proceso selectivo e evitar o contaxio e a propagación da Covid-19: - As persoas opositoras acudiran á entrada do edificio como moito 5 minutos antes da súa presentación pola quenda que lle corresponda, para evitar aglomeracións. - Será obrigatorio no momento do acceso ao interior lavar as mans con xel hidroalcohólico. A tal efecto se establecerán os correspondentes dispensadores en cada unha das portas de acceso. - As persoas aspirantes ás que se lles diagnosticou COVID-19 e que non finalizasen o período de illamento ou os que se atopen en período de corentena domiciliaria por ter contacto estreito con algunha persoa con síntomas ou diagnosticada da COVID-19 nos últimos 14 días non poderán acceder ao lugar do exame. En cumprimento do principio de igualdade nos procesos selectivos, ás persoas que se atopen nesta situación realizaráselles unha segunda e única convocatoria, en data que non altere o desenvolvemento normal do proceso. Para iso, deberán dirixir ao correo electrónico recursos. humanos. planificacion@dacoruna. gal a correspondente solicitude. A dita solicitude deberá estar acreditada polo facultativo correspondente para poder ser considerada. O tribunal poñerase en contacto con estes aspirantes para a realización doutra proba. - As persoas aspirantes deberán acudir provistas de máscara tipo hixiénica, cirúrxica ou FFP2 sen filtro de exhalación. O uso da máscara será obrigatorio durante todo o proceso e esta deberá cubrir boca e nariz. Se alguén non a leva de xeito correcto, será advertido polos membros do tribunal ou persoal de apoio; en caso de reiterados incumprimentos sobre o uso correcto da máscara, o tribunal poderá decidir a expulsión da persoa aspirante. No caso de que alguna das persoas aspirantes non poida utilizar a máscara por motivos médicos debidamente xustificados, o tribunal poderá pedirlle que realice o exame nunha dependencia a parte. Aquelas persoas que por prescripción médica teñan exceptuado o uso obrigatorio da máscara deberán achegar ao Servizo de Planificación e Xestión de Recursos Humanos, a través do correo electrónico recursos. humanos. planificacion@dacoruna. gal, dentro dos 5 días inmediatamente anteriores á data da celebración, o xustificante médico da excepción do uso. De non facelo, non poderán acceder ao recinto do exame sen a máscara. - En todo momento deberá gardarse a distancia mínima de seguridade, debendo esperar no lugar que corresponda (interior ou exterior) cando sexa necesario. - As persoas aspirantes deberán acudir soas, non se permite a presenza de acompañantes (salvo casos debidamente xustificados). - Os obxectos persoais das persoas aspirantes serán os mínimos imprescindibles e deberán permanecer en todo momento xunto a elas e baixo a súa custodia. - Prohíbese o consumo de alimentos así como a súa manipulación dentro do recinto (salvo casos debidamente xustificados). - As persoas aspirantes acudirán á proba provistos de bolígrafo (azul ou negro) co fin de evitar no posible compartir material e terán visible o seu DNI durante a realización da proba. - A saída da zona de exame deberá facerse de maneira ordenada, respectando as normas de distanciamento de 1.5m. ata o exterior do edificio. Unha vez fóra, lémbraselles a obrigación de respectar as normas e a conveniencia de seguir as recomendacións establecidas polas autoridades sanitarias, evitando grupos ou aglomeracións. As persoas aspirantes non se deterán a conversar, abandonando as instalacións o máis pronto posible. - No caso de que alguna das persoas aspirantes teña coñecemento de ser positivo en COVID-19 nos 4 días posteriores á realización da proba ou presentara síntomas compatibles coa COVID-19, dará aviso ao Servizo de Planificación e Xestión de Recursos Humanos desta Deputación provincial mediante un correo electrónico a recursos. humanos. planificacion@dacoruna. gal. - O incumprimento das medidas de protección suporá a exclusión do proceso selectivo. A presente resolución, que pon fin á vía administrativa, é susceptible de interposición de recurso potestativo de reposición ante o Presidente desta Deputación, no prazo dun mes a contar desde a publicación desta resolución, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente de recurso contencioso-administrativo no prazo de dous meses ante o Xulgado do Contencioso- Administrativo da Coruña, de acordo coa Lei 29/1998 reguladora da xurisdición contencioso-administrativa. Todo isto sen prexuízo de calquera outro que estime procedente. A Coruña, 19 de xaneiro de 2022 O PRESIDENTE A SECRETARIA XERAL, PRDF 26013/2019 do 29/07/2019 O DEPUTADO, Antonio Leira Piñeiro Amparo Taboada Gil